Koordinat: 6°09′23″N 102°17′43″E﻿ / ﻿6.15635°N 102.29535°E﻿ / 6.15635; 102.29535

**Maktab Rendah Sains MARA Pengkalan Chepa** (singkatan: **MRSM Pengkalan Chepa**) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di bandar Pengkalan Chepa, dalam jajahan Kota Bharu di negeri Kelantan. Ianya terletak kira-kira 8.2 km dari bandar Kota Bharu dan 4.7 km daripada Lapangan Terbang Sultan Ismail Petra.

Sejarah
-------

### Penubuhan maktab

MRSM Pengkalan Chepa (asalnya **MRSM Kota Bharu**) merupakan MRSM yang ke-2 ditubuhkan iaitu pada 1973 selepas penubuhan MRSM Seremban (Kolej Mara Seremban) pada 1971. Ia dirasmikan pada 12 Ogos 1975 oleh Sultan Yahya Petra ibni Almarhum Sultan Ibrahim. Luasnya 17 ekar.

Pelajar
-------

### Pengambilan pelajar

Buat permulaan, seramai 149 pelajar diambil dan 20 kakitangan.

MRSM Pengkalan Chepa merupakan salah satu daripada 3 buah MRSM yang menjalankan program khusus Bitara/PKP, selain MRSM Taiping dan MRSM Tun Ghafar Baba. Kaedah pengambilan pelajar serupa dengan kaedah pengambilan pelajar bagi MRSM lain, namun begitu terdapat penekanan terhadap beberapa kriteria penting. Berikut ialah syarat kelayakan untuk memasuki salah satu daripada MRSM Bitara:

* Mendapat sekurang-kurangnya 8A dalam ujian Pentaksiran Tingkatan Tiga (PT3).
* Mendapat markah tertinggi dalam ujian kecenderungan yang diadakan bagi calon-calon MRSM dan kementerian selepas PT3 di pusat-pusat tertentu
* Aktif dalam bidang ko-kurikulum

Selain itu, terdapat faktor-faktor lain yang menentukan ciri-ciri pengambilan pelajar ke sesebuah MRSM Bitara seperti taraf hidup, penduduk luar bandar dan anak kakitangan MARA.

MRSM Bitara Pengkalan Chepa hanya mengambil pelajar-pelajar baru untuk Tingkatan 4 sahaja pada setiap tahun. Pengambilan pelajar baru biasanya dilakukan pada bulan Januari.

  

### Perangkaan pelajar

MRSM Bitara Pengkalan Chepa mempunyai dua kumpulan pelajar pada satu-satu masa, iaitu pelajar Tingkatan 4 dan Tingkatan 5. MRSM PC mampu untuk menampung kapasiti pelajar di antara lingkungan 600 sehingga 700 orang pelajar. Untuk setiap tahun, pengambilan pelajar baru adalah lebih kurang 300 orang pelajar.

Untuk setiap tingkatan, terdapat di antara 15 kelas, bergantung terhadap pengambilan pelajar pada sesuatu tahun. Setiap kelas boleh memuatkan 25 orang pelajar, berbanding kelas sekolah kementerian yang menampung sehingga 40 orang pelajar.

Tempoh pengajian di MRSM PC ialah selama dua tahun ataupun empat semester. Selepas peperiksaan SPM, para pelajar akan diraikan dalam Majlis Graduasi untuk menandakan kejayaan melahirkan anak-anak MARA yang mampu menerajui tonggak negara pada masa hadapan.

Kejayaan
--------

### Akademik

Keputusan bagi Sijil Pelajaran Malaysia menunjukkan bahawa MRSM PC merupakan antara maktab terbaik seluruh Malaysia apabila mendapat Gred Purata Maktab (GPM) 1.1911 pada tahun 2009 dan 0.83 pada tahun 2010 serta menjadi sekolah terbaik peringkat menengah di seluruh Malaysia.

Lagu rasmi
----------

*Wahai putera puteri bangsaku 
  

Ayuh segera menuju
  

Mengikut gerak langkah maju
  

Bersatu mencari ilmu*

Di zaman sains dan teknologi
  

Negara perlukan jasamu
  

Janganlah rasa malas lagi
  

Bersama memegang teraju

Di Maktab Rendah Sains MARA
  

Tuntut ilmu jangan jemu
  

Ikrar taat setia pada guru
  

Berdisiplin selalu

*Hari ini hari mulanya
  

Hari esok berjaya
  

Lengkapkan segala yang ada
  

Ke kuliah kita segera*

Rujukan
-------

1. ↑  MRSM kekal tradisi lulus 100 peratus keputusan SPM Diarkibkan 2011-04-25 di Wayback Machine Berita Harian. 13 Mac 2010.
2. ↑  1,249 MRSM candidates get A in all subjects in SPM New Straits Times. 23 Mac 2011.

Lihat juga
----------

* Maktab Rendah Sains MARA
* Majlis Amanah Rakyat

  


| * l
* b
* s
 Maktab Rendah Sains MARA |
| --- |
| Program Premier | 

|  |  |
| --- | --- |
| Zon utara | 
* MRSM Arau
* MRSM Baling
* MRSM Beseri
* MRSM Merbok
* MRSM PDRM Kulim
* MRSM Pendang
* MRSM Pengkalan Hulu
* MRSM Transkrian

 |
| Zon timur | 
* MRSM Besut (YT Besut)
* MRSM Pasir Tumboh
* MRSM Kuala Krai
* MRSM Jeli
* MRSM Kuala Terengganu
* MRSM Kuala Berang
* MRSM Muadzam Shah
* MRSM Tun Ghazali Shafie (Kuala Lipis)

 |
| Zon barat | 
* MRSM Gerik
* MRSM Lenggong
* MRSM Pasir Salak
* MRSM Serting
* MRSM Sultan Azlan Shah (Kuala Kangsar)

 |
| Zon selatan | 
* MRSM Batu Pahat
* MRSM Muar
* MRSM Mersing
* MRSM Terendak

 |
| Zon Sabah dan Sarawak | 
* MRSM Betong
* MRSM Kota Kinabalu
* MRSM Mukah
* MRSM Tun Mustapha

 |

 |
| Program IGCSE | 
* MRSM Alor Gajah
* MRSM Johor Bahru
* MRSM Kuala Klawang
* MRSM Kuala Kubu Bharu
* MRSM Kuantan
* MRSM Kubang Pasu
* MRSM Kuching
* MRSM Langkawi
* MRSM Parit
* MRSM Tumpat
* MRSM Tun Abdul Razak

 |
| Program IB MYP | 
* MRSM Balik Pulau
* MRSM Tun Dr Ismail (Pontian)
* MRSM Tun Mohammad Fuad Stephens

 |
| Program Ulul Albab | 
* MRSM ATM Bera
* MRSM Bagan Datuk
* MRSM FELDA (Trolak)
* MRSM Gemencheh
* MRSM Kepala Batas
* MRSM Kota Putra
* MRSM Semporna
* MRSM Sungai Besar

 |
| Program Teknikal | 
* MRSM Bentong

 |
| Program Bitara/PKP | 
* MRSM Pengkalan Chepa
* MRSM Taiping
* MRSM Tun Ghafar Baba (Jasin)

 |
| Tutup Operasi | 
* MRSM Imtiaz YT Ketengah
* MRSM-YT Dungun

 |
| 
* Majlis Amanah Rakyat
* Pendidikan di Malaysia
* Kementerian Pendidikan Malaysia

 |

| * l
* b
* s
Sekolah di Kelantan |
| --- |
| Kota Bharu | Maahad Muhammadi • Sekolah Menengah Sains Tengku Muhammad Faris Petra • Sekolah Menengah Ugama (Agama) Tarbiah Mardhiah • Maktab Rendah Sains Mara Pasir Tumboh • Maktab Rendah Sains MARA Pengkalan Chepa |
| Tumpat | Sekolah Menengah Kebangsaan Tumpat • Sekolah Menengah Kebangsaan Wakaf Bharu |
| Machang | Sekolah Menengah Sains Machang |
| Pasir Puteh | Sekolah Menengah Kebangsaan Tok Janggut • SK Pasir Puteh (L) |
| Jeli | Maktab Rendah Sains Mara Jeli |